
AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
az Európai Unió és a Brazil Szövetségi Köztársaság közötti, a Bűnüldözési Együttműködés Európai Uniós Ügynökségével (Europol) és Brazília Szövetségi Rendőrségével, valamint azokon keresztül folytatott együttműködésről szóló megállapodásnak az Európai Unió nevében történő megkötéséről szóló tanácsi határozat tervezetéről
(05617/2025 – C10‑0045/2025 – 2024/0321(NLE))
(Egyetértés)
Az Európai Parlament,
–	tekintettel a tanácsi határozat tervezetére (05617/2025),
–	tekintettel az Európai Unió és a Brazil Szövetségi Köztársaság közötti, a Bűnüldözési Együttműködés Európai Uniós Ügynökségével (EUROPOL) és Brazília Szövetségi Rendőrségével, valamint azokon keresztül folytatott együttműködésről szóló megállapodás tervezetére (05618/2025),
–	tekintettel a Tanács által az Európai Unió működéséről szóló szerződés 16. cikkének (2) bekezdésével, 88. cikkével és 218. cikke (6) bekezdése második albekezdésének a) pontjának v. alpontjával összhangban előterjesztett, egyetértésre irányuló kérelemre (C10‑0045/2025),
–	tekintettel eljárási szabályzata 107. cikkének (1) és (4) bekezdésére és 117. cikkének (7) bekezdésére,
–	tekintettel az Állampolgári Jogi, Bel- és Igazságügyi Bizottság ajánlására (A10‑0000/2025),
1.	egyetért a megállapodás megkötésével;
2.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a tagállamok és a Brazil Szövetségi Köztársaság kormányainak és parlamentjeinek.

Ez a megállapodás megteremti az együttműködést az Europol és Brazília illetékes hatóságai között a személyes és nem személyes adatok egymás közötti továbbításának lehetővé tétele érdekében. Egy ilyen megállapodásra szükség van a bűncselekmények – többek között a súlyos bűncselekmények és a terrorizmus – megelőzése és az ellenük folytatott küzdelem érdekében az uniós tagállamok és Brazília hatóságai által tett intézkedések támogatásához és megerősítéséhez. Ezzel egyidejűleg ez a megállapodás megfelelő biztosítékokat nyújt az egyének emberi jogai és alapvető szabadságai, többek között a magánélethez és az adatvédelemhez való jog tekintetében.

A terrorizmus elleni küzdelem, a szervezett bűnözés és a korrupció megelőzése és az ellenük folytatott küzdelem, a kábítószer-kereskedelem, a kiberbűnözés, a pénzmosás, a terrorizmus finanszírozása és az illegális migráció területén folytatott bűnüldözési együttműködés jelentős előnyökkel járhat mindkét fél számára, és az Európai Unió érdekét szolgálja. A kábítószerek iránti növekvő kereslet és az Európai Unióba irányuló kábítószer-kereskedelem útvonalainak bővülése komoly fenyegetést jelent biztonságunkra nézve. Az Europol számára ezért lehetővé kell tenni, hogy – többek között a személyes adatok cseréje révén – szorosan együttműködjön harmadik országok, például Brazília bűnüldöző hatóságaival az említett veszélyes bűncselekmények elleni küzdelem céljából. 

Azt is meg kell jegyezni, hogy az európai adatvédelmi biztos megerősítette, hogy véleménye szerint a megállapodás megfelelő biztosítékokat nyújt az egyének magánéletének, alapvető jogainak és szabadságainak védelme szempontjából. 

Az előadó úgy véli, hogy e megállapodás megkötése hozzá fog járulni ahhoz, hogy polgáraink számára biztosítsuk Európa biztonságosabbá és védettebbé tételét. Következésképpen az előadó javasolja, hogy az Európai Parlament adja egyetértését a megállapodás megkötéséhez.



[bookmark: FootprintPageRR][bookmark: _Toc201220946]MELLÉKLET: AZON SZERVEZETEK VAGY SZEMÉLYEK, AMELYEKTŐL, ILLETVE AKIKTŐL AZ ELŐADÓ ÉSZREVÉTELEKET KAPOTT
[bookmark: _GoBack]<FootprintIntro>Az eljárási szabályzat I. melléklete 8. cikkének megfelelően az előadó kijelenti, hogy az alábbi szervezetektől vagy személyektől kapott észrevételeket a jelentéstervezet elkészítése során:</FootprintIntro>
	Szervezetet és/vagy személy

	European Commission, Directorate-General for Migration and Home Affairs 


A fenti felsorolás az előadó kizárólagos felelősségi körében készült.
Amennyiben a felsorolásban természetes személyek saját nevükkel vagy feladatkörükkel vagy mindkettővel azonosítva szerepelnek, az előadó kijelenti, hogy az érintett természetes személyeknek megküldte az Európai Parlament 484. sz. Adatvédelmi nyilatkozatát (https://www.europarl.europa.eu/data-protect/index.do), amely meghatározza a személyes adataik kezelésére alkalmazandó szabályokat és az említett adatkezeléshez kapcsolódó jogokat.

